**ОТВОРЕН ПОВИК ЗА МЛАДИ НОВИНАРИ ОД**

**СЕВЕРНА МАКЕДОНИЈА**

Обука за градење на капацитетите и менторска програма за млади новинари во областите на справување со минатото, меѓукултурен дијалог и транзициско новинарство

***Регионалната канцеларија за младинска соработка (РКМС), преку локалната канцеларија во Северна Македонија, ги поканува младите новинари од земјата да учествуваат на обуката и менторската програма насочена кон збогатување и продлабочување на знаењето на темите справување со минатото, меѓукултурен дијалог и транзициско новинарство. Програмата е исто така насочена и кон подобрување на вештините за создавање на квалитетни новинарски содржини.***

**ЦЕЛИ НА ОБУКАТА:**

Зајакнувањето на професионалните вештини на новинарите е еден од главните приоритети на локалната канцеларија на РКМС во Северна Македонија, со оглед на суштинската улога на новинарите во градењето и промоцијата на долгорочен и одржлив мир.

Имајќи го ова предвид, главната цел на обуката и менторската програма е да го продлабочи знаењето и да ги зајакне вештините на новинарите за ефективно известување и подготвување на медиумски содржини за прашања поврзани со справување со минатото, меѓукултурниот дијалог и транзициското новинарство.

По завршувањето на тридневната обука и менторската програма во времетраење од еден месец, се очекува дека учесниците ќе ги стекнат следниве придобивки:

* запознавање со концептот за пристапување на содржините во медиумите преку призмата на човековите права, при известување за теми од областа на справување со минатото, меѓукултурен дијалог и транзициско новинарство
* запознавање со концептот на квалитетни новинарски стандарди во областа на справувањето со минатото, меѓукултурниот дијалог и транзициското новинарство
* стекнување на теоретска основа за подготовка и елаборирање на содржини од програмските теми (вклучувајќи и стекнување на разбирање за подготовка на програмски содржини што се родови и различности од друг вид)
* можност за практична работа самостојно или во мали групи со менторирање од искусни професионалци во соодветните области

Тридневната обука ќе се одржи во Скопје, Северна Македонија со физичко присуство, земајќи ги предвид сите важечи и постечки КОВИД-19 протоколи.

Менторската програма ќе се одржи *онлајн*, после завршувањето на обуката, во согласност со временскиот распоред на менторот и учесниците.

Изборот на учесници за обуката ќе се направи на принципот на застапеност на различните родови и општествени групи. По завршувањето на обуката, учесниците кои целосно земале учество во програмата, покрај останатите придобивки ќе добијат и Сертификат за активно учество.

**ОЧЕКУВАНИ РЕЗУЛТАТИ:**

По завршувањето на менторскиот период од 1 месец, од секој учесник се очекува да создаде 1 (еден) медиумски производ, медиумска содржина или форма на медиумско изразување преку кој ќе ги покрие програмските теми од обуката.

**КРИТЕРИУМИ ЗА УЧЕСТВО:**

Обуката и менторската програма се наменети исклучиво за млади новинари од Северна Македонија кои покажуваат интерес или би сакале да продолжат да работат на теми од областите на справување со минатото, меѓукултурен дијалог и транзициско новинарство.

**Групата на млади новинари опфаќа:**

* Кандидати на возраст од 18-35 години кои моментално работат или професионално би сакале да создадат медиумски содржини од областите на справување со минатото, меѓукултурниот дијалог и транзициско новинарство
* Кандидати кои покажуваат интерес и мотивација за работа на медиумски содржини од областите на справување со минатото, меѓукултурен дијалог, транзициско новинарство и човекови права
* Кандидати кои покажуваат интерес во регионална соработка и работата на Регионалната канцеларија за младинска соработка
* Кандидати со особена почит и вреднување на принципите на различност, родова еднаквост и човекови права

**КРАЕН ДАТУМ ЗА ПРИЈАВУВАЊЕ:**

Повикот за пријавување е отворен до **23 септември 2021, 23:59ч.**

**ПРИЈАВУВАЊЕ:**

Доколку оваа можност е од Ваш интерес и ги исполнувате горенаведените барања за учество, ве молиме испратете ја вашата пријава за учество преку следнава форма:
<https://forms.gle/Tzqii7dQbtP3h8j78>

**ЗАБЕЛЕШКА:**

Учесниците ќе бидат избрани во согласност со критериумите наведени во повикот за пријавување на обуката со земање предвид еднаква родова и географска застапеност, како и застапеност на различните општествени групи.

**Избраните кандидати за обуката ќе бидат известени преку електронската адреса
(e-mail) наведена во пријавата, најдоцна до 25 септември 2021.**

За сите дополнителни прашања, ве молиме контактирајте со локалната канцеларија на РКМС во Северна Македонија, преку електронската адреса: tanja.paneva@rycowb.org

**ВАЖНИ ТЕХНИЧКИ И ЛОГИСТИЧКИ ИНФОРМАЦИИ**

**Датуми на обуката:**
01-03 октомври

**Времетраење:**  3 дена

**Времетраење на менторската програма:** 1 месец

**Место:** Скопје

**Број на учесници**: 20

**Јазик на кој ќе се изведува обуката:** Македонски

Трошоците за превоз и сместување на учесниците надвор од Скопје ќе бидат целосно покриени.

**\*ВАЖНО ИЗВЕСТУВАЊЕ:**

Во согласност со важечките здравствени протоколи издадени од Владата на Северна Македонија, секој учесник потребно е да поседува вакцинален сертификат што докажува примени 2 дози од вакцината против КОВИД-19 или сертификат од признаена здравствена установа со кој се докажува заздравување од инфекција со КОВИД-19 во последните 45 дена, сметајќи од денот на целосното оздравување.

**ЗА ОРГАНИЗАТОРОТ:**

**Регионалната канцеларија за младинска соработка (РКМС)** функционира како независен институционален механизам и е основана од договорните страни во регионот Западен Балкан 6 (ЗБ6): Албанија, Босна и Херцеговина, Косово\*[[1]](#footnote-2), Црна Гора, Северна Македонија и Србија, насочена кон поддршка на процесот на помирување и соработка помеѓу младите од регионот преку програми за младинска размена. За повеќе информации за РКМС, ве молиме посетете ја страницата: [www.rycowb.org](http://www.rycowb.org)

1. \*Ваквото определување е без оглед на статусот и истото е во согласност со Резолуцијата 1244/1999 на Советот за безбедност на Обединетите нации и мислењето на Меѓународниот суд на правдата во врска со декларацијата за независност на Косово. [↑](#footnote-ref-2)